再賦  其三
作者：陳與義
朝代：宋

paragraphs: 脩眉入幽夢，起費西南望。
終願學柳文，買泉築愚堂。
錯磨高壁翠，日日在我旁。
忽在新野鄒，行從泰山羊。
城中瞻使君，駕鶴高馳翔。
詩成墮人世，字字含風霜。
平生仰止勤，不但上下床。
顧許俗士駕，平參丈人行。
封姨豈嗔予，震怒挾阿香。
知公終可恃，不記當趨裝。
清歡豈有極，夜色來蒼蒼。